**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 5158 - 4/2016.

**Jegyzőkönyv**

**Készült:** Mónosbél Községi Önkormányzat Képviselő-testületének 2016. október 12. napján 15.00 órakor megtartott rendkívüli üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Temető üzemeltetéssel kapcsolatos feladatok
2. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 34/2016.(X.12.) | A temető területének bekerítése | 2017.12.31 |
| 35/2016.(X.12.) | Nyugdíjas találkozó, gyermekek mikulás napi ünnepségének megtartása | 2016.12.31 |

Mónosbél, 2016. október 12.

Varga Sándorné Fehér Lászlóné

polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2016. október 12. napján 15.00 órakor megtartott rendkívüli üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Hajnákné Koós Zsuzsanna

Surányi Józsefné önkormányzati képviselők

**Nem jelent meg:** Kovács Zoltán önkormányzati képviselő

**Meghívott:**  Szabó József címzetes apát

**Hivatalból jelen van:** Zvara Zsoltné igazgatási előadó, jegyzőkönyvvezető

Varga Sándorné polgármester:

Köszönti a képviselő-testület tagjait és Szabó József címzetes apát urat.

A jelenléti ív alapján megállapítja, hogy az 5 fő képviselő-testületi tag közül 4 fő megjelent, 1 fő bejelentette távolmaradását. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

**NAPIREND**

1. Temető üzemeltetéssel kapcsolatos feladatok
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadja.

1. **Napirend**

**Temető üzemeltetéssel kapcsolatos feladatok**

Varga Sándorné polgármester:

Elmondja, hogy az Önkormányzat – az Egyházzal kötött együttműködési megállapodás alapján - a kötelező önkormányzati feladat – köztemető fenntartása – ellátását a temetőkről és a temetkezésről szóló törvény alapján a Római Katolikus Egyház tulajdonában álló temetőben (köztemető) látja el. E törvény felhatalmazza a települési önkormányzat képviselő-testületét arra, hogy a köztemetőkre vonatkozóan rendeletben állapítsa meg a temetési hely megváltásának és újraváltásának díját. Mónosbél Községi Önkormányzat Képviselő-testületének rendelete szerint „A temetési helyek használatáért megváltási díjat – kivéve a közköltséges temetés sírhelyeit – kell fizetni. A megváltási díjat – urnafalba történő temetés kivételével – az egyház szedi be. Az urnafülke temetés esetében a megváltási díjat az Önkormányzat szedi be.”

Elmondja, hogy szükségessé vált a temető körbekerítése, melyhez az Apát úr támogatását is kéri, abban a formában, hogy a sírhelyek megváltásából származó bevételt a temető körbekerítésére fordítsa az egyház az Önkormányzattal közösen. A kimutatások szerint 77 sírhely megváltási ideje járt le, ha a hozzátartozók, tulajdonosok 2/3-a rendezné a sírhelyek megváltását közel 260 000,- forint bevételre számíthatnánk. Az előzetes kalkulációk szerint körülbelül 300 000,- forintból a temető körbekerítéséhez szükséges anyagokat (drótháló, oszlopok) vásárolnánk meg. A felmerülő többletköltséget, valamint a kivitelezéshez szükséges munkaerőt az Önkormányzat vállalná. A hozzátartozók értesítését az önkormányzat átvállalja, valamint az Egyház által átadott számlatömbbe a megváltási díjat a polgármesteri hivatalban beszedi.

Szabó József címzetes apát:

Elmondja, hogy az Önkormányzat valóban teljes mértékben eleget tesz a vállalt feladataink, a temető nagyon szépen gondozott, azonban a kerítés elkészítéséhez a fent leírt bevételtől nem tekint el. Kéri a Képviselő-testületet, hogy a szükséges pénzforrást más helyről próbálja meg előteremteni, hisz a környező településeken, mint pl. Szilvásvárad, Bükkszentmárton, a temető bekerítését az önkormányzat végezte el, az egyház támogatása nélkül.

Varga Sándorné polgármester:

Szíves tájékoztatásul elmondja, hogy az elmúlt időszakban az Önkormányzat többször is finanszírozta a templom felújításait, - tetőszerkezet javítás, freskók renováltatása, külső-belső festés, berendezések, temetőhöz vezető aszfaltos út rendbetétele, a temetéshez szükséges lobogók beszerzése. Ezen munkálatok nem kis erőfeszítésébe, költségébe került az Önkormányzatnak. Ismételten kéri Apát urat, hogy közösen kerítsük be a temetőt.

Szabó József címzetes apát:

Kéri Polgármester Asszonyt, hogy járjon utána egyéb pályázati lehetőségeknek, amelyből a temető bekerítése megvalósítható lenne.

Varga Sándorné polgármester:

Az Önkormányzat természetesen minden pályázati lehetőséget megkeres a kerítés elkészítéséhez.

Kéri a képviselő-testület tagjait, hogy szavazzanak a temető bekerítésével kapcsolatosan.

A döntéshozatalban résztvevők száma: 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadja el:

**34/2016.(X.12.) Képviselő-testületi határozat**

Mónosbél Községi Önkormányzat képviselő-testülete úgy döntött, hogy a Mónosbél községben lévő 2. és 300. hrsz.-ú temető, ravatalozó területének kerítési munkálatait elvégezteti.

Határidő: 2017. december 31.

Felelős: polgármester

1. **Napirend**

**Egyéb ügyek, indítványok**

Varga Sándorné polgármester:

Tájékoztatja a képviselőtestületet, hogy az önkormányzat október 18-án minden mónosbéli nyugdíjas lakos részére nyugdíjas találkozót szervez, valamint december első felében minden 0 és 7 éves korú (általános iskolás korig) gyermek részére mikulási ünnepséget rendez. A szükséges költségeket a 2016. évi költségvetésének az egyes szociális és gyermekjóléti feladatok ellátása terhére a nyugdíjas találkozót 350.000,- Ft, a mikulási ünnepséget 100.000,- Ft értékben.

Kéri a képviselő-testület tagjait, hogy szavazzanak a két rendezvény megtartásáról.

A döntéshozatalban résztvevők száma: 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**35/2016.(X.12.) Képviselő-testületi határozat**

Mónosbél Községi Önkormányzat képviselő-testülete döntött abban, hogy 2016. októberében minden mónosbéli nyugdíjas korú helyi lakos részére nyugdíjas találkozót 350.000,- Ft értékben, valamint 2016. december első hetében minden 0-7 éves korú (általános iskolás korig) gyermek részére mikulási ünnepséget rendez 100.000,- Ft értékben a 2016. évi költségvetésének az egyes szociális és gyermekjóléti feladatok ellátása terhére.

Határidő: folyamatos

2016. december 31.

Felelős: polgármester

Varga Sándorné polgármester:

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Fehér Lászlóné

polgármester címzetes főjegyző